Раздзел “Крытыка” адкрывае балючае эсэ Васіля Дранько-Майсюка, прысвечанае Цішку Гартнаму. Аб заснаванні першага Нацыянальнага ўніверсітэта - гутарка Эдуарда Акуліна з Алегам Трусавым. Новымі штрыхамі свайго жыцця дзеліцца Яўген Мартыновіч. Кранальную азбуку вёскі Лагаза прадстаўляе Алена Масцерава. Замалёўкі з натуры робіць у сваіх навелах Кастусь Калючы. Нечаканыя алюзіі з рэальным жыццём - у сонным дзённіку Алены Масла. Друкуюцца чарговыя нататкі з цыклу Уладзевы гісторыі Уладзіміра Сіўчыкава. Аб знікненні паэтычнага мастацтва разважае ў сваім палемічным артыкуле крытык Эдуард Дубянецкі. Трагічныя рысы кахання Гальяша Леўчыка асвятляе Сяргей Чыгрын. Спрабуе вызначыць моцныя месцы паэзіі Міхала Бараноўскага ў сваёй рэцэнзіі Яна Будовіч. Замярае цеплыню каляровых слоў у кнізе Фарбы душы Яніны Пінчук літаратуразнаўца Анатоль Трафімчык. Паэтычнае неба Адама Глобуса адкрывае для чытачоў часопіса ў сваёй рэцэнзіі Алесь Бяляцкі.